Document ID: 32010R0379
Publication Date: 2010-05-04

Title and Content:
KOMISIJAS REGULA (ES) Nr. 379/2010
(2010. gada 4. maijs),
ar ko groza I, II un III pielikumu Padomes Regulai (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm
EIROPAS KOMISIJA,
ņemot vērā Līgumu par Eiropas Savienības darbību,
ņemot vērā Padomes 1993. gada 12. oktobra Regulu (EEK) Nr. 3030/93 par kopīgiem noteikumiem konkrētu tekstilizstrādājumu importam no trešām valstīm (1) un jo īpaši tās 19. pantu,
tā kā:
(1)
Lai ņemtu vērā vairākas nesenas norises, jāatjaunina Kopīgie noteikumi tekstilizstrādājumu importam no trešām valstīm.
(2)
Eiropas Kopienas un Uzbekistānas Republikas divpusējā nolīguma par tekstilizstrādājumu tirdzniecību termiņš beidzās 2004. gada 31. decembrī. Lai tekstilizstrādājumu un apģērbu ražošanas nozari iekļautu partnerības un sadarbības nolīguma darbības jomā, pašreizējā uzraudzības sistēma būtu jāatceļ.
(3)
Tādēļ Regula (EEK) Nr. 3030/93 attiecīgi jāgroza.
(4)
Šajā regulā paredzētie pasākumi ir saskaņā ar Tekstilpreču komitejas atzinumu, kura izveidota saskaņā ar Regulas (EEK) Nr. 3030/93 17. pantu,
IR PIEŅĒMUSI ŠO REGULU.
1. pants
Regulas (EEK) Nr. 3030/93 I, II un III pielikumu groza saskaņā ar šīs regulas pielikumu.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2010. gada 5. maija.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 4. maijā

Classification:
Level 1 Categories: 100160
100147
100143
Level 2 Categories: 100191
100171
100194
100275
Level 3 Categories: 2488
1418
3584
3489
11
All Categories: 2300
2488
2771
2783
3591